als_Latn dik_Latn tur_Latn
Portieri Alban Hoxha dhe sulmuesi Stevan Raçiç kanë rinovuar sot kontratat me Partizanin.
Lajmin e ka bërë të ditur klubi kryeqytetas me një postim në profilin zyrtar në “Facebook”: “Alban Hoxha dhe Stevan Raçiç kanë rinovuar bashkëpunimin me 15 herë kampionët e vendit. Të dy lojtarët, sikurse klubi kishte paralajmëruar, kanë vendosur të jenë pjesë e Të Kuqve dhe asnjë ekipi tjetër në Shqipëri, pas takimit me presidentin Demi dhe firmosjen e rinovimit mes palëve”.
Ndërkohë Partizani ka reaguar edhe ndaj spekulimeve mediatike rreth të ardhmes së kapitenit Nderim Nexhipi: “Duke marrë shkas nga një artikull i publikuar sot në një prej mediave të shkruara sportive, klubi reagon. Për të disatën herë mediat sportive (në këtë rast gazeta ‘Sport Ekspres’) abuzojnë me informacionet e pabaza që pasqyrojnë veprimtarinë në klubin dhe skuadrën e Partizanit. Sot kjo media e shkruar pa konfirmuar asnjë burim zyrtar (siç edhe ndodh rëndom) ka pasqyruar informacion jo real përsa i përket pozicioneve drejtuese dhe të ardhmes së lojtarëve. Klubi kërkon të qartësojë mbarë opinionin sportiv se artikulli i publikuar sot është thjesht një trillim mediatik në lidhje me postin e Drejtorit të Përgjithshëm dhe të ardhmen e kapitenit Nderim Nexhipi. Sigurisht jo vetëm kjo media, por edhe të tjerat kanë të gjithë të drejtën e mundshme për të evidentuar dhe pasqyruar lëvizjet dhe veprimtarinë e skuadrës, por në shumicën e rasteve informacioni që serviret për opinionin sportiv nuk është aspak real dhe për më tepër cenon direkt imazhin dhe përgatitjet e skuadrës në këtë fazë delikate të sezonit siç është ballafaqimi në Kupat e Evropës. Partizani është një emër i madh i futbollit dhe kampionatit shqiptar, dhe jemi të ndërgjegjshëm që çdo informacion në lidhje me ekipin ka një impakt të madh në opinionin sportiv. I bëjmë thirrje edhe një herë shtypit të shkruar që të jetë më serioz dhe më profesional në informacionet që pasqyron në lidhje me Partizanin, klub i cili në çdo moment mbetet i hapur për median”.
/Start/
als_Latn als_Latn als_Latn eng_Latn